Z A P I S N I K
12. sjednice Vijeća Mjesnog odbora Zeleni brijeg 
održane 13. svibnja 2026. 
u Zagrebu, Miroševečki brijeg 45, s početkom u 18,30 sati

Nazočni članovi Vijeća:
Branimir Burić, Jasna Hanić, Krešimir Jurišić, Sanda Keller i Velibor Meandžija.

Odsutni članovi Vijeća: /

Ostali nazočni: /

Predsjedava: Jasna Hanić, predsjednica Vijeća.

Zapisnik vodi: Jasna Hanić.

Predsjednica konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 12. sjednicu Vijeća Mjesnog odbora. 

Predsjednica Vijeća daje zapisnik 11. sjednice na verifikaciju.
Vijeće prihvaća tekst Zapisnika 11. sjednice Vijeća, bez izmjena.

Na prijedlog predsjednice Vijeće jednoglasno utvrđuje


DNEVNI  RED
1. Zaključak o stanju komunalne infrastrukture na području Mjesnog odbora Zeleni brijeg - donošenje zaključka;
1. Pitanja, prijedlozi i obavijesti.

	
	



Ad 1. Zaključak o stanju komunalne infrastrukture na području Mjesnog odbora Zeleni brijeg - donošenje zaključka.

Uvodno obrazloženje iznosi predsjednica Vijeća. 

Predsjednica navodi što je komunalna infrastruktura i što od komunalne infrastrukture postoji u našem MO:
- nerazvrstane ceste
- javne prometne površine na kojima nije dopušten promet motornih vozila
- javne zelene površine
- javna rasvjeta
- građevine namijenjene obavljanju javnog prijevoza.
Ističe se potreba boljeg, redovitijeg, opsežnijeg  održavanja asfaltne površine na nerazvrstanim cestama na području Mjesnog odbora Zeleni brijeg. 
Također se tražilo postavljanje novih rasvjetnih mjesta javne rasvjete, odnosno potrebno je proširenje komunalne infrastrukture javne rasvjete.
Vezano uz infrastrukturu  građevina namijenjenih obavljanju javnog prijevoza članovi Vijeća također ističu potrebu za poboljšanjem stanja u infrastrukturi građevina namijenjenih obavljanju javnog prijevoza. Članovi Vijeća  ustraju u zahtjevu za  postavljanju autobusnog natkrivenog stajališta.

U raspravi sudjeluju: Branimir Burić, Jasna Hanić, Krešimir Jurišić, Sanda Keller i Velibor Meandžija.

Vijeće jednoglasno donosi

ZAKLJUČAK o potrebi proširenja i kvalitetnijeg održavanja svih segmenata komunalne infrastrukture na području Mjesnog odbora Zeleni brijeg. 
(Zaključak se prilaže ovom Zapisniku i njegov je sastavni dio.)



Ad 2. Pitanja, prijedlozi i obavijesti.

Sugrađani traže da obavijestimo komunalne redare o neodržavanju privatnih parcela.
Komunalno redarstvo će biti obaviješteno o neuređivanju privatne površine, livade na adresi Miroševečki brijeg 43.
Vijećnici su obaviješteni o aktivnostima referenta mjesne samouprave i dopisu a vezano uz točku dnevnog reda na prethodnoj sjednici, o zahtjevu za priključak vodoopskrbe.
Predloženo i prihvaćeno je da se sljedeća sjednica održi u novoizgrađenoj sjenici u parku.




Sjednica je završila u 19.30 sati.

Predsjednica
Vijeća Mjesnog odbora Zeleni brijeg

Jasna Hanić



Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) i članka 16. Pravila Mjesnog odbora Zeleni brijeg, Vijeće Mjesnog odbora Zeleni brijeg, na 12. sjednici, 13. svibnja 2026.,       donijelo je



Z A K LJ U Č A K
o potrebi proširenja i kvalitetnijeg održavanja svih segmenata komunalne infrastrukture na području Mjesnog odbora Zeleni brijeg 

1. Nakon opsežnog razmatranja stanja komunalne infrastrukture na području Mjesnog odbora Zeleni brijeg utvrđuje se opravdana potreba proširenja i kvalitetnijeg održavanja svih segmenata komunalne infrastrukture na području Mjesnog odbora Zeleni brijeg.

2. Ovaj Zaključak dostavlja se Vijeću Gradske četvrti Gornja Dubrava na znanje. 

PREDSJEDNICA VIJEĆA
Mjesnog odbora Zeleni brijeg

Jasna Hanić


















